ETA:n sekakomitean päätös N:o 20/98, tehty 6 päivänä maaliskuuta 1998, ETA-sopimuksen liitteen XV (Valtion tuki) muuttamisesta



Virallinen lehti nro L 272 , 08/10/1998 s. 0035 - 0036



ETA:n SEKAKOMITEAN PÄÄTÖS N:o 20/98, tehty 6 päivänä maaliskuuta 1998, ETA-sopimuksen liitteen XV (Valtion tuki) muuttamisesta ETA:n SEKAKOMITEA, joka ottaa huomioon Euroopan talousalueesta tehdyn sopimuksen, sellaisena kuin se on tarkistettuna mainitun sopimuksen tarkistamisesta tehdyllä pöytäkirjalla, jäljempänä `sopimus`, ja erityisesti sen 86 ja 98 artiklan, sekä katsoo, että sopimuksen liite XV on muutettu ETA:n sekakomitean päätöksellä N:o 85/97 (1), komissio teki 18 päivänä joulukuuta 1996 päätöksen N:o 2496/96 EHTY (2) yhteisön säännöistä valtion tuesta terästeollisuudelle, jolla korvattiin 31 päivänä joulukuuta 1996 päättynyt komission päätös N:o 3855/91 EHTY (3) terästeollisuudelle myönnettävää tukea koskevista yhteisön säännöistä, päätös N:o 3855/91/EHTY otettiin osaksi ETA-sopimusta ETA:n sekakomitean päätöksellä N:o 7/94 (4), ja 18 päivänä joulukuuta 1996 tehty päätös N:o 2496/96 EHTY olisi otettava osaksi sopimusta, ON PÄÄTTÄNYT SEURAAVAA: 1 artikla Korvataan sopimuksen liitteessä XV oleva 1a kohta (komission päätös N:o 3855/91/EHTY) seuraavasti: "1a. 396 S 2496: komission päätös N:o 2496/96/EHTY, tehty 18 päivänä joulukuuta 1996, yhteisön sännöistä valtion tuesta terästeollisuudelle (EYVL L 338, 28.12.1996, s. 42). Tätä sopimusta sovellettaessa päätöstä koskevat seuraavat mukautukset: a) ilmaisulla "komissio" tarkoitetaan ilmaisua "ETA-sopimuksen 62 artiklassa määritelty toimivaltainen valvontaviranomainen", b) ilmaisulla "yhteismarkkinoille soveltuva" tarkoitetaan ilmaisua "ETA-sopimuksen toimintaan soveltuva", c) lisätään 2 artiklaan seuraava ilmaisu: "tai jos kyseessä on EFTA-valtio, valtion tukea koskevien menettelysääntöjen ja aineellisten sääntöjen 14 luku, sellaisena kuin EFTAn valvontaviranomainen sen hyväksyi 15 päivänä toukokuuta 1996 (*)(**)", d) lisätään 3 artiklaan seuraava ilmaisu: "tai jos kyseessä on EFTA-valtio, valtion tukea koskevien menettelysääntöjen ja aineellisten sääntöjen 15 luku, sellaisena kuin EFTAn valvontaviranomainen sen hyväksyi 19 päivänä tammikuuta 1994 (***), tämän päätöksen liitteessä olevien arviointiperusteiden mukaisesti, joilla määrätään sääntöjen soveltamisesta yhteisön ja EFTA-valtioiden terästeollisuuteen", e) päätöksen liitteessä olevalla ilmaisulla "valtion tukia koskevat yhteisön suuntaviivat" tarkoitetaan ilmaisua "valtion tukea koskevia menettelysääntöjä ja aineellisia sääntöjä, sellaisina kuin EFTAn valvontaviranomainen on ne hyväksynyt 19 päivänä tammikuuta 1994", f) 4 artiklan 1 kohdan ensimmäinen virke kuuluu seuraavasti: "Yhteisössä ja EFTA-valtioissa olevien teräsalan yritysten saama tuki sellaisista työntekijöistä aiheutuvien maksujen maksamiseksi, jotka on irtisanottu tai jotka hyväksyvät ennenaikaisen eläkkeelle siirtymisen, voidaan katsoa yhteismarkkinoille sopivaksi seuraavin edellytyksin", g) lisätään 4 artiklan 1 kohdan c kohtaan ilmaisu "tai, kun kyseessä on EFTA-valtio, jos maksujen maksamiseksi saatu tuki ei ole enemmän kuin mitä voidaan myöntää samassa tilanteessa olevalle yhteisön teräsalan yritykselle", h) 6 artiklan 1 kohdassa ilmaisulla "EY:n perustamissopimuksen nojalla" tarkoitetaan ilmaisua "EY:n perustamissopimuksen tai EFTA-valtioiden kanssa tehdyn valvontaviranomaisen ja tuomioistuimen perustamista koskevan sopimuksen nojalla", i) 6 artiklan 4 ja 5 kohdassa ilmaisulla "EHTY:n perustamissopimuksen 88 artikla" tarkoitetaan ilmaisua "EHTY:n perustamissopimuksen 88 artikla ja EFTA-valtioiden kanssa tehdyn valvontaviranomaisen ja tuomioistuimen perustamisesta tehdyssä sopimuksessa määrätty vastaava menettely". (*) Valtion tukea koskevien menettelysääntöjen ja aineellisten sääntöjen 3 ja 4 kohdan 14.5.3 kohdan määräyksiä, joita sovelletaan tutkimushankkeeseen, jossa noudatetaan nykyisen yhteisön TTK-puiteohjelman osana olevaa erityishanketta tai ohjelmaa koskevia tavoitteita, sovelletaan myös sellaisia tutkimushankkeita koskevaan tukeen, joita toteutetaan osana EHTY:n teräsalan tutkimusta ja teknologista kehitystä koskevina tutkimushankkeina tai -ohjelmina. (**) EYVL L 245, 26.9.1996, s. 20. (***) EYVL L 231, 3.9.1994, s. 1." 2 artikla Päätöksen N:o 2496/96/EHTY islanniksi ja norjaksi laaditut tekstit, jotka on liitetty tämän päätöksen kielitoisintoihin, ovat todistusvoimaisia. 3 artikla Tämä päätös tulee voimaan 7 päivänä maaliskuuta 1998, jos sopimuksen 103 artiklan 1 kohdan mukaiset ilmoitukset on tehty ETA:n sekakomitealle. 4 artikla Tämä päätös julkaistaan Euroopan yhteisöjen virallisen lehden ETA-osastossa ja ETA-täydennysosassa. Tehty Brysselissä 6 päivänä maaliskuuta 1998. ETA:n sekakomitean puolesta F. BARBASO Puheenjohtaja (1) EYVL L 160, 4.6.1998, s. 44. (2) EYVL L 338, 28.12.1996, s. 42. (3) EYVL L 362, 31.12.1991, s. 57. (4) EYVL L 160, 28.6.1994, s. 134.